PATVIRTINTA

Užvenčio Šatrijos Raganos gimnazijos

direktoriaus 2021 m. birželio 16 d.

įsakymu Nr. V-243

**Ugdymo proceso organizavimo tvarka Užvenčio Šatrijos Raganos gimnazijoje**

**2021 m. birželio 17 – birželio 23 d.**

Gimnazijoje ugdymo procesas bus organizuojamas, atsižvelgiant į epidemiologinę situaciją ir Sveikatos apsaugos ministerijos patvirtintus reikalavimus. Bus maksimaliai laikomasi numatytų saugos priemonių, ribojami mokyklos bendruomenės kontaktai, laikomasi saugaus atstumo.

1. Mokymosi vieta.

5 klasė – II a., anglų kalbos kab., klasės auklėtoja Kristina Mockutė;

6 klasė – II a., matematikos II kab., klasės auklėtoja Simona Tekorienė;

7 klasės – II a., lietuvių kalbos I kab., Jolanta Jautakienė;

8 klasė – II a., matematikos I kab., klasės auklėtoja Dalia Nekrašienė;

I g klasė – II a., rusų kalbos kab., klasės auklėtoja Danutė Mickevičienė;

II g klasė – lI a., lietuvių kalbos II kab., klasės auklėtojas Mintautas Kazlauskas;

III g klasė – III a., vokiečių kalbos kab. prie aktų salės, klasės auklėtojas Aidas Juozapavičius.

Specializuotuose dalykų kabinetuose vyks tik tos pamokos, kurios negali vykti klasėse, kurioms būtina laboratorinė įranga ( t. y. biologija, chemija, technologijos, fizinis ugdymas, fizika, gamtos pažinimas, informacinės technologijos).

Mokinių spinteles išdėstytos tame pačiame aukšte, kur ir vyksta pamokos tos klasės mokiniams. 5-8, I – IIg klasių I aukšto fojė; IIIg II aukšto koridoriuje.

2. Mokinių srautų judėjimas mokykloje.

5 – 6, I – IIg klasių mokiniai įeina per paradines gimnazijos duris.

7 - 8 ir IIIg klasių mokiniai įeina į II aukštą, per šonines duris prie mokyklos stadiono. Pamokos vyksta 2 aukšte.

Ant nurodytų įėjimų į gimnaziją ir laiptinėse pakabintos nurodančios judėjimo kryptį rodyklės. Taip skirtingų spalvų rodyklėmis nurodytos ėjimo į valgyklą kryptys.

Mokiniai, mokytojai turi apsaugines veido kaukes (skydelius), laikosi 1 m atstumo, nesant poreikio nekontaktuoti su skirtingo koncentro mokiniais.

Išeiti iš mokyklos pertraukų galima būnant tos klasės srautui numatytose teritorijose. 5 – 8, I – II g klasės mokyklos sporto aikštynas. IIIg klasės gimnazijos parkelis prie įvažiavimo į gimnaziją.

Mokiniai įeidami į gimnaziją dėvi veido kaukes ir dezinfekuoja rankas.

3. Ugdymas organizuojamas pagal patvirtintą pamokų laiką.

1. 8.00 – 8.35
2. 8.45 – 9.20
3. 9.30 – 10.05
4. 10.25 – 11.00
5. 11.20 – 11.55
6. 12.05 – 12.40
7. 12.50 – 13.25

Ugdymo programoms įgyvendinti gimnazija skiria tiek pamokų, kiek numatyta pagrindinio ir vidurinio ugdymo planuose.

Esant poreikiui ir galimybei bei jeigu leidžia dalyko turinio ypatumai ir mokyklos aplinka, oro temperatūros sąlygos, gali būti organizuojamos įvairių dalykų pamokas lauke (patyriminė-projektinė veikla).

Pagal patvirtintus tvarkaraščius bus teikiama mokiniams reikalingą švietimo ir mokymosi pagalbą. Tai vykdo pagalbos mokiniui specialistai savo kabinetuose laikydamiesi saugumo reikalavimų bei naudojant saugos priemones.

Mokinių judėjimas pertraukų metu lauke yra tik numatytose teritorijose.

4. Mokinių maitinimas.

Maitinimas organizuojamas mokyklos valgykloje pagal patvirtinta grafiką bei numatytus judėjimo į šią patalpą kryptis. Judėjimo kryptys pakabintos ant durų ir laiptinių sienų ir pažymėtos skirtingomis spalvomis.

5, 6, 7 klasių mokiniai pietauja 10.05 - 10.25 val. (kryptis: II a. - koridoriumi link fizikos kabineto. - laiptais žemyn į valgyklą).

8, Ig, IIg, IIIg klasių mokiniai pietauja 11.00 - 11.20 val. (kryptis: III a. - II a. koridoriumi link fizikos kab. - laiptais žemyn į valgyklą)

Maitinimo patalpoje nurodyta pertrauką valgo tik to koncentro mokiniai. Valgykloje laikomasi saugaus atstumo ir higienos taisyklių.

Maistas atsineštas iš namų valgomas laikantis higienos taisyklių, mokyklos valgykloje, pietaujant tos klasės mokiniams.

Gimnazijos valgykloje užtikrinamos tinkamos sąlygos darbuotojų ir mokinių rankų higienai: praustuvėse tiekiamas šiltas ir šaltas vanduo, prie praustuvių patiekiama skysto muilo, vienkartinės priemonės rankoms nusišluostyti.

Mokiniai valgo atsineštiniu maistu pagal numatytą tvarkaraštį valgykloje.

5. Mokinių vežiojimas:

Mokiniai mokykliniuose autobusuose sėdi saugiu atstumu vienas nuo kito ir vairuotojo.

Mokiniai, važiuojantys į mokyklą ar iš mokyklos mokykliniu autobusu, dėvi kaukes, *išskyrus mokinius*, kuriems dėl kaukės dėvėjimo gali pablogėti sveikata, arba kurie serga lėtinėmis ligomis, dėl kurių kaukės dėvėti neįmanoma.

Mokyklinių autobusų rankenos, kėdžių atlošai ir kiti dažniausiai liečiami paviršiai dezinfekuojami kas kartą po kiekvieno maršruto įlaipinant kitą vežamų mokinių grupę.

Mokiniai, važiuojantys į gimnaziją maršrutiniu transportu, privalomai laikosi bendrųjų saugos reikalavimų, taikomų keleiviams.

Šie sprendimai keičiami susitarus mokyklos bendruomenei, pasikeitus epidemiologinei situacijai ir priėmus naujus Sveikatos apsaugos ministerijos reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_